ବଲିଉଡ ସୁପରଷ୍ଟାର ସଲମାନ ଖାନ କିଛି ଦିନରୁ ଫିଲ୍ମ 'ଦବଙ୍ଗ ୩'କୁ ନେଇ ଚର୍ଚ୍ଚାରେ ରହିଛନ୍ତି । ନିକଟରେ ଏହି ଫିଲ୍ମର ପ୍ରଥମ ସୁଟିଂ ସିଡ୍ୟୁଲ ଶେଷ ହୋଇଛି । 'ଦବଙ୍ଗ ୩'ର ପ୍ରଥମ ସୁଟିଂ ସୁଡ୍ୟୁଲ ମଧ୍ୟ ପ୍ରଦେଶର ମହେଶ୍ୱରରେ ଚାଲିଥିଲା । ସୁଟିଂ ସେଟର ଭିଡିଓ ଏବଂ ଫଟୋ ସୋସିଆଲ ମିଡିଆରେ ଖୁବ ଭାଇରାଲ ମଧ୍ୟ ହୋଇଥିଲା । ଲିକ ହୋଇଥିବା ଏହି ଫଟୋ ଏବଂ ଭିଡିଓରେ ସଲମାନ ଖାନ ଚୁଲବୁଲ ପାଣ୍ଡେ ଭୂମିକାରେ ନଜର ଆସିଥିଲେ ।
ମଧ୍ୟ ପ୍ରଦେଶର ମହେଶ୍ୱର ପରେ 'ଦବଙ୍ଗ ୩'ର ଆଗମୀ ସିଡ୍ୟୁଲ ମାୟାନଗରୀ ମୁମ୍ବାଇରେ ଆରମ୍ଭ ହେବ । ମିଳିଥିବା ସୂଚନା ଅନୁସାରେ ଫିଲ୍ମର ଦ୍ୱିତୀୟ ସିଡ୍ୟୁଲ ସୁଟିଂ ୧୯ ଏପ୍ରିଲରୁ ଆରମ୍ଭ ହେବ । ଏହି ଫିଲ୍ମର ନିର୍ଦ୍ଦେଶନା ପ୍ରଭୂଦେବା କରୁଛନ୍ତି । ଫିଲ୍ମକୁ ପ୍ରଡ୍ୟୁସ କରୁଛନ୍ତି ସଲମାନ ଖାନ ଏବଂ ଅରବାଜ ଖାନ ।
ଫିଲ୍ମରେ ସଲମାନ ଖାନଙ୍କ ଅପୋଜିଟରେ ଅଭିନେତ୍ରୀ ସୋନାକ୍ଷୀ ସିହ୍ନା ନଜର ଆସିବେ । ଏହି ଫିଲ୍ମରେ ଚୁଲବୁଲ ପାଣ୍ଡେଙ୍କ ଛୋଟ ବେଳର ସମୟ ଦେଖିବାକୁ ମିଳିବ । ଫିଲ୍ମ ବର୍ଷର ଶେଷ ଆଡକୁ ରିଲିଜ ହେବ ।
